ლადო ქუთათელიძე

ვლადიმერ (ლადო) ქუთათელიძე (დ. 5 აპრილი, 1902 — გ. 15 ნოემბერი, 1981) — ქართველი მხატვარი, პედაგოგი.

 ბიოგრაფია 
ვლადიმერ (ლადო) ქუთათელიძე დაიბადა 1902 წლის 5 აპრილს, ხონში. გარდაიცვალა 1981 წლის 15 ნოემბერს. დაამთავრა ქალაქ ფოთის გიმნაზია, თბილისის სამხატვრო აკადემია 1930 წელს (გრაფიკა).

1930–1981 წლებში იყო თბილისის სამხატვრო აკადემიის პედაგოგი,
1967 წლიდან პროფესორი, 1946–1950 წლებში გრაფიკის ფაკულტეტის დეკანი. მუშაობდა დაზგურ გრაფიკაში (ქსილოგრაფია, ლითოგრაფია, ოფორტი, ლინოგრავიურა, ექსლიბრისი); „სარმას“ დამაარსებელთაგანი და წევრი. ნაყოფიერად მუშაობდა  წიგნის გაფორმების დარგში (100–ზე მეტი, მათ შორის „ვეფხისტყაოსანი“ 1937). შექმნა ქართული მხატვრული შრიფტის 60–ზე მეტი სახეობა, მრავალი ექსლიბრისი. მოწაფეები: ე. ბურჯანაძე, დ. ნოდია, ლ. ზამბახიძე, გ. წერეთელი. მუსიკალური თემატიკა: „ქართული მუსიკის კლასიკოსები. რჩეული“ (თბილისი 1960), ხელოვნების ოლიმპიადების, დეკადების ემბლემები, სახელოვნებო ღონისძიებათა მხატვრული პლაკატები, აფიშები, მოსაწვევი ბარათები. ქართველ მუსიკოსთა ექსლიბრისები, გრაფიკოსი.საქართველოს ბიოგრაფიული ლექსიკონი

 ლიტერატურა 
 ქართული მუსიკის ენციკლოპედიური ლექსიკონი – თბ. 2015, გვ. 494

 რესურსები ინტერნეტში 

სქოლიო

კატეგორია:დაბადებული 5 აპრილი
კატეგორია:დაბადებული 1902
კატეგორია:გარდაცვლილი 15 ნოემბერი
კატეგორია:გარდაცვლილი 1981
კატეგორია:ქართველი მხატვრები
კატეგორია:ქართველი პედაგოგები